কঙ্কনা সেন শর্মা
সেন শর্মা মিরা নাইরের হলিউড সিনেমা “দ্য ন্যামসেক” (২০০৭) এ অভিনয় করার প্রস্তাব পান, কিন্তু অন্যান্য ছবির শুটিং এর তারিখের সাথে সাংঘর্ষিক হওয়ায় তিনি সিনেমাটিতে অভিনয় করতে পারেন নি। যাহোক, এরপর তিনি “১৫ পার্ক এভিনিউ” (২০০৫) সিনেমায় একজন মানসিক জরাগ্রস্ত নারীর চরিত্র অভিনয় করেন এবং একজন মধ্য বয়সী গ্রামের নারী হিসেবে অভিনয় করেন “ওমকারা” (২০০৬) সিনেমায়। তাই তিনি ফিল্মফেয়ার সেরা সহ-শিল্পী পুরস্কার এবং সেরা সহ-অভিনেত্রী হিসেবে জাতীয় পুরস্কার অর্জন করেন। তার পরবর্তী সিনেমা “ডেডলাইনঃ সের্‌ফ ২৪ ঘন্টা” (২০০৬), যা গড় মতামত অর্জন করে। ২০০৬ সালে সেন শর্মার পরিচালক হিসেবে অভিষেক ঘটে ১৮ মিনিটের বাংলা স্বল্পদৈর্ঘ্যের চলচ্চিত্র “নামকরণ” (Naming Ceremony) এর মাধ্যমে।
৪০তম জাতীয় চলচ্চিত্র পুরস্কার (বাংলাদেশ)
তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৭ সালের ১৮ মে 'জাতীয় চলচ্চিত্র পুরস্কার ২০১৫' ঘোষণা করা হয়। এই বছর ২৫টি বিভাগে জাতীয় চলচ্চিত্র পুরস্কার প্রদান করা হয়। এই বছর সর্বোচ্চ ৮টি পুরস্কার পায় রিয়াজুল রিজু পরিচালিত ‘বাপজানের বায়স্কোপ’। আজীবন সম্মাননা গ্রহণ করেন সঙ্গীতজ্ঞ ফেরদৌসী রহমান এবং অভিনেত্রী শাবানা। প্রথমবারের মত এই পুরস্কার গ্রহণ করেন তমা মির্জা, ইরেশ যাকের, সানী জুবায়ের ও প্রিয়াংকা গোপ। তমা "নদীজন" চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে, ইরেশ "ছুঁয়ে দিলে মন" চলচ্চিত্রের জন্য শ্রেষ্ঠ খলচরিত্রে অভিনেতা বিভাগে, সানী "অনিল বাগচীর একদিন" চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং প্রিয়াংকা "অনিল বাগচীর একদিন" চলচ্চিত্রে "আমার সুখ সে তো" গানের জন্য শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন।